Egy olasz üzletlánc "menti meg" az Utolsó vacsorát | PORTFOLIO.HU
Egy olasz üzletlánc "menti meg" az Utolsó vacsorát
MTI2017. április 20. 21:03 Az Eataly olasz élelmiszerboltlánc egymillió euróval (314 millió forinttal) finanszírozza Leonardo da Vinci Utolsó vacsora című freskójának legkorszerűbb megőrzési munkálatait.Oscar Farinetti, a vállalat vezetője a műalkotás megőrzésével kapcsolatos tervet csütörtökön jelentette be egy milánói rendezvényen Dario Franceschini kulturális miniszter társaságában.A restaurációs munkák mellett megtisztítják a levegőt milánói Santa Maria delle Grazie kolostor refektóriumában, ahol a remekmű található. A kolostor mikroklímájának szabályozásával nemcsak a freskó időtállóságát javítják, hanem azt is lehetővé teszik, hogy ezután több látogató csodálhassa meg a művet.Eddig egyszerre legfeljebb 25 látogatót engedtek be a freskóhoz, és mindenki csak 15 percet tölthetett a remekmű előtt, tehát a látogatási időben mintegy 1300 ember tekinthette meg naponta, ráadásul jó előre kellett foglalni. A korlátozások miatt eddig évente legfeljebb 400 ezer ember tekinthette meg a reneszánsz zseni egy főművét.A restaurálásra és a levegőcsere megújítására 1,2 millió eurót költ a kulturális minisztérium, ezt egészíti ki az üzlethálózat kerek 1 millió eurós támogatása. A különleges szűrőrendszer beépítésével Leonardo halálának 500. évfordulójára, 2019-re készülnek el. Az új szellőzőrendszer napi 10 ezer köbméter levegő cseréjét teszi lehetővé a jelenlegi 3500 köbméterrel szemben.Ez lesz az első olyan restaurálás, amely további 500 évre garantálja fennmaradását - jegyezte meg a kulturális miniszter.Valójában az eredeti alkotásnak már csupán egy nagyon kis része érintetlen. Da Vinci életrajzírói szerint már néhány évtizeddel a mű születése után "megrongálódott" a kolostor levegőjének nedvessége és amiatt, hogy száraz falra festette a művész. További károkat okoztak benne a félresikerült restaurálási kísérletek, és a szövetségesek bombázása is kárt tett benne a második világháború alatt.A kulturális tárca vezetője annak a reményének adott hangot, hogy az Utolsó vacsora restaurálása más vállalkozókat is arra ösztönöz majd, hogy közreműködjenek kulturális projektek finanszírozásában.Az utóbbi években számos híres olasz műkincs renoválását végezték magánadományok segítségével, ebben főleg a luxusdivatszektor járt elöl. Egy biztosítótársaság a múlt héten jelentette be, hogy a velencei Királyi kertek (Giardini Reali) rendbehozatalát finanszírozza, a Gucci divatház pedig néhány nappal korábban vállalta, hogy újjávarázsolja a firenzei Boboli-kertet.Forrás: Shutterstock 248267Címkék: művészet, short, üzletlánc
Következő cikk 2017.04.24 09:00
Kigyulladt egy Tesla - Komoly kártérítést követel a tulajdonosa
Februárban egy Tesla Model X kigyulladt Kínában, miután nekiütközött a betonfalnak, 180 fokban megfordult és a mögötte közlekedő jármű frontálisan belerohant. Balesetek természetesen történnek Teslákkal... 2017.04.24 14:00
Egyetlen ábrán Amerika összes ellensége
Az elmúlt hónapok eseményeit figyelembe véve nehéz lenne megmondani, hogy épp melyik ország az USA legnagyobb ellensége. Novemberben még állítólagosan orosz propaganda kampány befolyásolta a választások... 2017.04.21 19:12
Íme 10 brutálisan nehéz interjúkérdés, ami még a Google-nél is kiverte a biztosítékot
Nem könnyű a Google-höz bekerülni, az állásinterjúkon ugyanis nem elég azt válaszolni, hogy "imádom a keresőmotorokat", hanem egy sor komplex, első látásra egyenesen értelmetlen kérdésre kell választ adnunk.... 2017.04.24 10:43
Elon Musk szerint ha nem kapcsolódunk össze a gépekkel, akkor veszíteni fogunk
Elon Musk legújabb őrült ötlete, hogy egy beépíthető chip segítségével összekapcsolná az emberi agyat számítógépekkel, amit az új cége, a Neuralink mindössze pár éven belül megtehet. Ha sikerül, akkor... 2017.04.24 09:52
Rekordösszeget fizettek ki a biztosítók kiskutyákra és kiscicákra
A brit kisállat-biztosítók rekordmennyiségű összeget fizettek ki a gazdiknak, összesen 706 millió font (azaz kb. 260 milliárd forint) ütötte a kutya- és macskatulajdonosok markát 2016-ban. A brit biztosítói... Jön a többi...
inlinevote(248267);
Dráma az Audinál, nagyobb a baj, mint a dízelbotránynál
Francia elnökválasztás: Macron nyerte az első fordulót, ő lesz az új elnök